《寿王一如先生七十，即次其自寿原韵》
清代·陈爔唐

鸠杖双扶一室春，先生矍铄倍精神。林泉久薄浮云过，桃李群沾化雨新。

天以文章归老宿，人疑仙佛是前身。锦囊收处多珠玉，愧乏吟才再引伸。

作者简介：字燮卿，一字翕青。光绪丙戌进士。工部主事，改官候选道。邑志传艺术。先生夙有志经世之学，故于中外政治五洲形势，靡不研究。礼延书院延为主讲。后张安圃督部抚山左，延致幕府总办文案，兼洋务局课吏馆，后以母年高归里，遂不复出，易代后病卒。